Даьл Элча (Аллах1агар салот салам-моаршал халда цуна) цхьан дийнахь ше асхьабашц 1охайна ваг1ар, къамаьл деш царц, вела велаш, цар г1улакхаш белгал деш, ладувг1аш цар лоткъамашт, Исламац доацар хьанийсадеш, дешашкахь дале а, е г1улакхашкахь дале а. Саг 1отовеш из дале, къаьстта из белгал деш. Абу Хурайрас (Аллах1 раьз халва цуна) дувц: «Цхьа шин саго шейла г1ар яьер, царех цхьанус кхыч нана ву ювцаш. Т1аккха из къамаьл Элчана д1акхийтар (Аллах1агар салот салам-моаршал халда цуна). Элчано хьат1вийхар из саг, цунга аьлар: «1а човха яьй цун нана?» ца1ац ши1ац аьлар цу цинг, т1аккха къунахчо жоп луш аьлар: «Аз Аллах1агар гешт дех эйс аьнчох». Т1аккха Элчано аьлар: « Хьай корт хьалъайбе, укхаз гулбенача нахаг д1ахьажал». Даьла Элчан гунахь латтача нахаг хьажар из, т1аккх Элчано аьлар: « Хьо дика вац ц1е ц1ука долчал, е 1аьрж ц1ука долчал, шог1 дикавар ва дингахь сий долаш вар»[41].